SKRIFTLIG FORESPØRGSEL P-3743/00

af Maurizio Turco (TDI) til Rådet

(29. november 2000)

Om: Nærmere forklaring på svaret på prioriterede skriftlige forespørgsel P-2247/00 om Opus Dei og tjenestemændenes tavshedspligt

- Den 30. juni 2000 stilledes prioriterede skriftlige forespørgsel P-2247/00.

- Ifølge forretningsordenens artikel 44 besvares sådanne forespørgsler inden for en frist på 3 uger og for de ikke-prioriteredes vedkommende 6 uger.

- Den 7. november 2000 svarede Rådet, at det aldrig havde fået forelagt de 4 første spørgsmål, forespørgeren rejser, og at de 3 sidste spørgsmål helt klart henhører under generalsekretariatets organisatoriske kompetenceorganer.

Kan Rådet på den baggrund oplyse,

- om det mener at være bundet af Europa-Parlamentets forretningsorden, hvad angår de dele, der vedrører Rådet?

- hvorfor det kun besvarer de spørgsmål, det allerede havde fået forelagt?

- om ikke generalsekretariatets kompetenceområder kan være genstand for parlamentsforespørgsler?

- om generalsekretariatets aktiviteter er hemmelige?

- hvilken vedtægt der gælder for Rådets tjenestemænd?

- hvilke skridt det agter at tage over for de ansvarlige tjenestemænd, der har udarbejdet svaret på forespørgsel P-2247/00?

- om og hvornår det agter at besvare spørgsmålene i forespørgsel P-2247/00?

Svar

(12. marts 2001)

Rådet mener at have besvaret forespørgsel P-2247/00 korrekt og fyldestgørende.

Rådet blev ikke gjort bekendt med de forhold, der er redegjort for i forespørgsel P-2247/00, inden det fik forelagt forespørgslen fra det ærede medlem. Det er således, man skal forstå svaret, hvori det hedder, at de fire første spørgsmål, der rejses af det ærede medlem, aldrig er blevet forelagt Rådet.

Rådet minder det ærede medlem om, at det ikke er bundet af bestemmelserne i Europa-Parlamentets forretningsorden, således som det fremgår af Rådets samlede svar på skriftlig forespørgsel E-1299/00 og E-1300/00 fra Charles Tannock og P-1541/00 fra Michl Ebner. Rådet har dog aldrig afvist at besvare forespørgsler fra Europa-Parlamentet om Rådets generalsekretariats beføjelser eller aktiviteter.

I det foreliggende tilfælde er den afgørelse, som det ærede medlem henviser til i sin forespørgsel P-2247/00 (Ministerrådets sekretariat har nægtet at give tilladelse til afholdelse af et møde i dets lokaler, som var organiseret af en sammenslutning af tjenestemændl'Amicale de la pensée critiqueom emnetUdgør sekter i almindelighed og Opus Dei i særdeleshed en trussel mod et demokratisk og pluralistisk Europa?, fordi det strider mod de europæiske tjenestemænds tavshedspligt), ikke blevet truffet. På baggrund af bemærkningerne fra administrationen i Generalsekretariatet for Rådet med hensyn til det hensigtsmæssige i formuleringen af det foreslåede emne, som kunne give anledning til indvendinger, besluttede l'Amicale de la pensée critique at holde det planlagte møde uden for Rådets lokaler, som den altid kan gøre det, og trak sin anmodning tilbage, hvilket Generalsekretariatet for Rådet har taget til efterretning.

Tjenestemændene i Generalsekretariatet for Rådet er underkastet vedtægten for tjenestemænd i De Europæiske Fællesskaber, som fastsat ved Rådets forordning (EØF, Euratom, EKSF) nr. 259/68 af 29. februar 1968, som ændret. Rådet har ikke konstateret nogen fejl i udarbejdelsen af svaret på forespørgsel P-2247/00 og agter således ikke at vedtage nogen aktioner eller særlige forholdsregler.